नई दिल्ली। सीबीएसई की 12 वीं परीक्षा के नतीजों में दिल्ली में पास करने वालों के प्रतिशत में एक फीसदी से अधिक का सुधार हुआ है। इस मामले में सरकारी स्कूलों ने निजी स्कूलों को पीछे छोड़ दिया।
डीपीएस आर के पुरम की शगुन गोयल 98.8 फीसदी अंकों के साथ दिल्ली टॉपर रहीं। दिल्ली क्षेत्र के लिए 12 वीं कक्षा का पास प्रतिशत 88.37 रहा जबकि पिछले साल यह प्रतिशत 87.01 प्रतिशत था।
केंद्रीय माध्यमिक शिक्षा बोर्ड के अधिकारियों के अनुसार दिल्ली सरकार के स्कूलों का पास प्रतिशत 88.27 प्रतिशत है जबकि निजी स्कूलों का पास प्रतिशत 79.27 प्रतिशत रहा।
क्षेत्रवार नतीजे के मामले में राष्ट्रीय राजधानी ने तीसरा स्थान हासिल किया, जबकि त्रिवेंद्रम और चेन्नई उससे उपर रहे।
मुख्यमंत्री अरविंद केजरीवाल और उप मुख्यमंत्री मनीष सिसोदिया ने ट्विटर के जरिए विद्यार्थियों को उनके प्रदर्शन के लिए बधाई दी।
hin_Deva hin_Deva hin_Deva hin_Deva hin_Deva